Held red kind toe loopring wegrol | Maroela Media
'n Video van 'n man wat van sy motorfiets afgespring het om 'n baba te red wat teen 'n steil pad in 'n loopring afgerol het, maak opslae op sosiale media.
Kringtelevisiebeeldmateriaal wys hoe die motorfietsryer vinnig optree. Die man het vinnig reageer toe hy sien die kind is besig om weg te rol. Sonder om tyd te mors, hou hy in die middel van die pad stil, spring van sy motorfiets af en hardloop agter die kind aan voor die kind kon seerkry. 'n Vrou, vermoedelik die kind se ma of 'n versorger, verskyn dan op die toneel.
Volgens La Chiva het die voorval op 14 September in Rincon de la Estrella in Florencia, Colombia plaasgevind. Die video is verlede week op sosiale media gedeel en het daarna opslae gemaak toe kykers die man se heldhaftigheid geloof het.
Die video is reeds meer as 1,7 miljoen keer op Twitter gekyk. Dit is ook op Instagram en Facebook gedeel.
"Wat 'n wonderlike mens. Hy het net sy fiets en rugsak weggegooi. In daardie oomblik was dit vir daardie man die belangrikste om die kind te red," het een kyker gesê.